རྒྱ་ནག་གཞུང་གིས་དུས་དང་རྣམ་པ་ཀུན་ཏུའགལ་བ་དམར་རྗེན་དུ་ཐོན་རྒྱུར་ངོ་རྒོལབྱས་དང་བྱེད་ཀྱིན་ཡོད་ལ།བཙན་བྱོལ་བོད་གཞུང་སོགས་དམངས་གཙོའི་འོས་བསྡུ་ལ་ངོ་རྒོལ་བྱས་པ་ཙམ་མིན་པར།རང་དཔེ་གཞན་ལ་སྟོན་རྒྱུར་ཧ་ཅང་དགའ།ཚོགས་ཆེན་གཉིསཞེས་པའི་སྔོན་དུ།ཞི་ཅིང་ཕེང་གི་སྲིད་དབང་བཟུང་པའི་རིང་རྒྱལ་ཁབ་ཉམས་ཆགས་སུ་སོང་ལུགས་སྐྱོན་བརྗོད་བྱས་པའི་ཞི་ཅིན་ཕེང་གིས་ཏང་དང་རྒྱལ་ཁབ་ཀྱི་དབུ་ཁྲིད་ལས་དགོངས་པ་ཞུ་དགོས་པའིཡོངས་ཁྱབ་ཡི་གེཞིག་རྒྱ་ནག་རང་གི་གཞུང་འབྲེལ་སྨྱན་བྱདཝུ་ཇེསགསར་འགྱུར་དྲྭ་རྒྱའིམདུན་ཤོག་གི་ངོས་སུ་སྤེལ་བ་རེད།དམངས་གཙོའི་ཆབ་སྲིད་ཁྲོད།དེ་ལྟ་བུའིཅི་མི་སྙམ་པའིཕན་ཚུན་ཐེར་ཚལ་སྦ་ཚལ་གྱི་འབྲལ་རེསརིགས་དུས་རྟག་ཏུ་མཐོང་རྒྱུ་གོ་རྒྱུ་ཡོད་པ་མ་ཟད།ངེས་པར་དུ་དེ་འདྲ་ཞིག་ཡིན་ཡང་དགོས།ད་དུང་དེའི་རིགསཡ་མཚར་དགོས་པཞིག་དེ་བས་ཀྱང་ག་ལ་ཡིན།འོན་ཀྱང་།རྒྱ་ནག་གཞུང་ངོ་ཚ་ནས་རླུང་ལངས་ཏེ།ཁོང་ཁྲོ་མེ་ལྟར་འབར་ནས།གོ་ཚོད་ལ་དམིགས་བསལ་ཚོགས་ཆུང་ཟུར་དུ་བཙུགས་ནས།ཡོངས་ཁྱབ་ཡེ་གེདང་འབྲེལ་བ་ཡོད་མེད་ལ་མ་བལྟས་པར།སྨྱན་བྱད་པ་གྲགས་ཇཱ་ཇཱ་དང་ཝུ་ཇེས་གསར་འགྱུར་དྲྭ་རྒྱའི་རྩོམ་སྒྲིག་པ་དང་ལས་བྱེད་བཅས་ཐེ་བའི་མི་མང་པོ་གར་སོང་ཆ་མེད་དང་འཛིན་བཟུང་བཀག་ཉར་བྱས་ནས་ཚ་འདྲི་བྱས་དང་བྱེད་ཀྱིན་ཡོད་སྐད།